stanford-oval/wikipedia huggingface dataset:
תאוריית התסכול-תוקפנות
הערות שוליים

1 2  John Dollard, Neal E. Miller, Leonard W. Doob, O. H. Mowrer, Robert R. Sears, Frustration and aggression., 1939 doi: 10.1037/10022-000
1 2  Neal E. Miller, O. H. Mowrer, Leonard W. Doob, John Dollard, Robert R. Sears, Frustration-Aggression Hypothesis., Cleveland: Howard Allen Publishers, עמ' 251–255. (באנגלית)
↑  Leonard Berkowitz, Frustration-aggression hypothesis: Examination and reformulation., Psychological Bulletin 106, 1989, עמ' 59–73 doi: 10.1037/0033-2909.106.1.59
↑  Arnold H. Buss, Physical aggression in relation to different frustrations., The Journal of Abnormal and Social Psychology 67, 1963-07, עמ' 1–7 doi: 10.1037/h0040505
↑  John J. Kregarman, Philip Worchel, Arbitrariness of frustration and aggression., The Journal of Abnormal and Social Psychology 63, 1961-07, עמ' 183–187 doi: 10.1037/h0044667
| --- | --- |
בקרת זהויות :  GND: 4141616-8 
ערך זה הוא קצרמרבנושא פסיכולוגיה. אתם מוזמנים לתרום לוויקיפדיה ו.
| פסיכולוגיה חברתית |
| --- | --- | --- |
| ענפי מחקר | שכנוע • קונפורמיות • תוקפנות • משיכה בין אישית (אנ') • דעות קדומות • אלטרואיזם • השפעות הקבוצה • העדפות חברתיות • סכסוך • רגש • אמפתיה • עמדות • ייחוסים חברתיים • קוגניציה חברתית • מוטיבציה • פוביה ממגע |  |
| מושגי יסוד | סכמה • היוריסטיקה • הערכה עצמית • שנאת אי-שוויון • תורת הערך • שנאת סיכון • תאוריה של תודעה • אפקט ההילה • רושם ראשוני • השערת העולם הצודק • תאוריית הצדקת המערכת • תאוריית החליפין החברתי • תאוריית השליטה החברתית • הטיה לטובת העצמי • הטיית האישוש • הטיית הצופה המשתתף • זוהר חמים (אנ') • טעות הייחוס הבסיסית • דיסוננס קוגניטיבי • נבואה המגשימה את עצמה • הערכה עצמית • אפקט הזרקור • אפקט הקונצנזוס השגוי • אפקט מעל הממוצע • צידוק יתר • התאוריה הדו גורמית של הרגש (אנ') • פיזור אחריות • בורות פלורליסטית • תאוריית התסכול-תוקפנות • חבלה עצמית • תאוריית שיפור העצמי  • תאוריית ההשוואה החברתית • סמכותנות • זרימה • קיטוב קבוצתי (אנ') • קבוצת פנים וקבוצת חוץ • תאוריית התפיסה העצמית • מודל המעגל המורכב של הרגשות • חוכמת ההמונים • פסיכולוגיה של השקר • תחושת סוכנות • סטריאוטיפ • דה-אינדיבידואציה • ניהול הרושם • ניטור עצמי • משא ומתן • תאוריית הלמידה החברתית • תאוריית רמת ההבנייה (אנ') |  |
| אישים בולטים | ליאון פסטינגר • דריל בם • סטנלי שכטר • ג'רום זינגר (אנ') • ליסה פלדמן בארט • פול אקמן • סולומון אש • פיליפ זימברדו • ג'יימס ראסל • שלום שוורץ • אלברט בנדורה • נירה ליברמן |  |
| תחומי מחקר קרובים | פסיכולוגיה ארגונית • כלכלה התנהגותית • נוירופסיוכלוגיה חברתית • נוירוכלכלה • פסיכולוגיה פוליטית • ניהול • פסיכולוגיה צבאית |  |
שמש שמש

| --- | --- |
 סינגל בביצוע אריאל זילבר
 מתוך האלבום "אריאל זילבר" ("רוצי שמוליק")
 יצא לאור:  1971
 שפה:  עברית
 אורך:  3:42 (סינגל רדיו,1971 וגרסת אלבום הבכורה, 1976) 6:23 (אריאל זילבר ולהקת ברוש, 1978)
 חברת תקליטים:  התקליט
 כתיבה:  רות נוי
 לחן:  אריאל זילבר
 עיבוד:  אריאל זילבר
 
"שמש שמש" הוא שיר בביצוע הזמר־יוצר הישראלי אריאל זילבר, שהתפרסם ב־1971, בתחילה כסינגל שלא מתוך אלבום אולפן. רות נוי כתבה את השיר, וזילבר הלחין אותו. השיר נכלל באלבום הבכורה של זילבר, "אריאל זילבר", שהתפרסם ב־1976.
על השיר

"שמש שמש" היה מיועד לאילנה רובינא. זילבר חיבר את הלחן, ומילות השיר נכתבו ברגע האחרון: יום לפני המסירה לרובינא התכנסו אצל זילבר השדרנית עיינה אילון ורותי נוי. לדברי זילבר, שלושתם ביחד כתבו את מילות השיר שהלחין. אילון וזילבר ויתרו על הקרדיט על המילים, שנרשם על שם נוי לבדה. רובינא לא הקליטה לבסוף את השיר כי "היה לה גבוה מדי". הביצוע עבר לזילבר, שפרסם אותו כסינגל ב־1971, ומאוחר יותר כלל אותו באלבום הבכורה שנשא את שם הזמר והתפרסם ב־1976 (האלבום התפרסם בגרסת התקליטור בשם "רוצי שמוליק" על שם להיטו הגדול של זילבר "רוצי שמוליק קורא לך").
הגרסה המפורסמת כיום של השיר היא גרסה ארוכה שהקליט זילבר עם להקת ברוש ונכללה באלבום שהוציא עם הלהקה ב־1978, "אריאל זילבר, להקת ברוש".
התקבלות

השיר ערך את הופעת הבכורה שלו במצעד הפזמונים הישראלי השבועי של הגל הקל ב־13 בדצמבר 1971 בכניסה למקום ה־16, זכה להצלחה וצעד 12 שבועות, עד 6 במרץ 1972, אז יצא מהמצעד. בשיאו הגיע למקום השלישי למשך ארבעה שבועות רצופים, החל מ־10 בינואר 1972.
התקבלות > מיקומי שיא

|   ‏‏‏  מצעדים שבועיים (1971—1972)> מדינה |   ‏‏‏  מצעדים שבועיים (1971—1972)> מצעד |   ‏‏‏  מצעדים שבועיים (1971—1972)> מיקום שיא |   ‏‏‏  מצעדים שבועיים (1971—1972)>  |
| --- | --- | --- | --- |
|  ישראל | הגל הקל | 3  |  |
ביאורים

↑  נקרא "רוצי שמוליק" בגרסת התקליטור.
הערות שוליים

↑  האלבום "אריאל זילבר", באתר סטריאו ומונו
1 2 3  נתוני היצירה, באתר אקו"ם
↑  שמש שמש באה בימים יש חלום אחד שלא חולמים, באתר הספרייה הלאומית
↑  האלבום "אריאל זילבר ולהקת ברוש", באתר סטריאו ומונו
↑  המצעד השבועי של רשת ג' מתאריך 13 בדצמבר 1971, באתר פזמונט
↑  המצעד השבועי של רשת ג' מתאריך 6 במרץ 1972, באתר פזמונט
1 2  המצעד השבועי של הגל הקל מתאריך 10 בינואר 1972, באתר פזמונט
רצח רינה וירק

פרשת הרצח של רינה וירק (באנגלית: Reena Virk), תלמידה בת 14 מהעיר סאניץ' שבקולומביה הבריטית בקנדה, הייתה פרשיית רצח שזעזעה את קנדה בסוף שנות ה-90 של המאה ה-20. בליל ה-14 בנובמבר 1997, וירק הותקפה בידי 16 מחבריה לשכבת גילה ולספסל הלימודים, כאשר שניים מהם רצחו אותה בשלב מאוחר יותר, וגופתה נמצאה בנהר סמוך שבוע לאחר מכן. הפרשה זכתה לכיסוי תקשורתי נרחב הן בקנדה והן במדינות אחרות. תיוגה של וירק כקרבן בריונות, נסיבות הירצחה וגילם הצעיר של הרוצחים הפכו את המקרה לאחד ממקרי הפשע החמורים ביותר בתולדות קנדה, והפרשה גררה אחריה "פאניקה מוסרית" בשנים שלאחר מכן, והעלאת מודעות לבריונות בבית הספר ולאלימות כלפי ילדות.
רקע

רינה וירק נולדה בשנת 1983 לסומאן ומאנג'יט וירק, שהשתייכו במקום מגוריהם לקהילת מהגרים מהודו שמנתה 3,000 איש. משפחתה המורחבת של וירק תוארה כ"מיעוט בתוך מיעוט", שהרי משפחתה השתייכה לקבוצה הדתית "עדי יהוה", בעוד שרוב בני קהילתה היו סיקים. עקב אמונתם הדתית, בני המשפחה לא חגגו חגים נוצריים נפוצים כגון חג המולד ולא חגגו ימי הולדת, ועל פי עדותה של אחת ממכרותיה של המשפחה, דבר זה גרם לתסכול רב אצל רינה הצעירה, כיוון שהרגישה שבגלל אמונתה הדתית נמנע ממנה להשתלב בחברה. עקב כך, היא הייתה נתונה להצקות ובריונות בבית הספר.
בגיל 14 הכירה וירק חבורה של נערים בפארק שכונתי ולדבריה "הרגישה בבית" לראשונה. אחת הנערות אליהן התחברה וירק הייתה ז'וזפין בל, ובשלב מסוים לקחה ממנה ספר טלפונים והחלה להתקשר למכריה של בל במטרה "להכיר אנשים". בשלב מסוים, החלה וירק לרכל על בל, וכאשר בל גילתה את המעשה היא תפסה את המעשה כפוגעני וככל הנראה דבר זה הוא שהוביל להחלטה לתקוף את וירק.
הרצח

בערב 14 בנובמבר 1997, הזמינה ז'וזפין בל את וירק למסיבה מתחת לגשר "קרייגפלאוור" שבעיירה. ביער הסמוך לגשר המתינו לה נערים ונערות נוספות, רובן בנות מבית ספרה. כשהנערים והנערות הבחינו בוירק החלו ששה מהם לתקוף אותה. הם הכו אותה נמרצות, כיבו על עורה סיגריות והעלו את שיערה באש. שמונה אחרים צפו בנעשה ולא נקפו אצבע להגנתה. התקיפה הפסיקה לאחר שאחת הנערות ביקשה מהתוקפים להפסיק.
וירק הבוכייה והמדממת ניסתה לחזור חזרה הביתה מהגשר, ונתקלה בשניים מהתוקפים, וורן גלוואצקי וקלי אלרד. גלוואצקי ואלרד הציעו לה עזרה בחציית הדרך הביתה ולאחר שהסכימה גררו אותה השניים חזרה אל היער שמתחת לגשר והמשיכו לתקוף אותה. הם הפשיטו אותה, הכו אותה נמרצות בכל חלקי גופה והטיחו את ראשה שוב ושוב בגזע עץ. פגיעות הראש הקשות גרמו לוירק לאבד את הכרתה. בשלב מסוים גררה אלרד את וירק מחוסרת ההכרה אל הנהר הסמוך והטביעה אותה במשך דקה שלמה במימי הנהר. על פי העדויות אלרד "הספיקה לעשן סיגריה שלמה" לפני שסיימה להטביע את וירק. נתיחה שלאחר המוות שבוצעה לאחר מציאת הגופה קבעה כי וירק אמנם מתה מהטביעה, אולם לטענת הפתולוג ד"ר לורל גריי, שביצע את הנתיחה, הפציעות שספגה מוקדם יותר היו מספיקות כדי לגרום למותה גם אילולא הטביעה.
ביום שלאחר מכן, התקשרו ההורים המודאגים אל המשטרה וזו פתחה בחיפושים אחר הנערה, אף על פי שתחילה הוגדרה ברשומות המשטרה כ"נערה שברחה מהבית" ולא כנעדרת. במהלך החיפושים תושאלו תלמידים מבית ספרה של וירק, מכריה, ועדי ראייה נוספים, ואלו הובילו לגיבוש תשתית ראייתית נגד מספר חשודים, כולל גלוואצקי. החשודים נעצרו ב-21 בנובמבר. את חבורת הנערים שהשתתפה בתקיפה שהובילה לרצח אפף קשר שתיקה, אולם בסופו של דבר נשברו הנערים והודו במעשים המיוחסים להם. באותה עת המשיכו חיפושים קדחתניים אחרי וירק, בסיוע משמר החופים הקנדי. גופתה נמצאה ב-22 בנובמבר 1997, שבוע לאחר הרצח ויום לאחר מעצרם של החשודים בתקיפה וברצח.
הרצח > מניע אפשרי לרצח

ספר שנכתב על פרשיית הרצח, "מתחת לגשר" מאת רבקה גודפרוי, מתאר מספר מניעים אפשריים לרצח. שתי נערות שהואשמו בתקיפה, טענו כי וירק גנבה ספר טלפונים מאחת מהבנות, התקשרה למכריה של אותה הנערה, והתחילה להפיץ שמועות עליה. הן גם טענו שהיא הייתה הראשונה שיזמה את התקיפה כאשר כיבתה סיגריה על מצחה של וירק. נערה אחרת טענה כי התקיפה התרחשה על רקע רומנטי: לטענתה, בן הזוג שלה "בגד" בה עם וירק, וזו הייתה סיבה מספקת לביצוע התקיפה.
התוקפים

נגד שש הנערות שהשתתפו בתקיפה הראשונית, ששמן לא פורסם מעולם, הוגש כתב אישום באשמת תקיפה בנסיבות מחמירות. הן נשפטו כקטינות, ונגזרו עליהן תקופות מאסר שונות בכלא נוער. אחת מהמורשעות לא נאסרה עקב מצבה הנפשי. שני הרוצחים, וורן גלוואצקי וקלי אלרד, נשפטו כבגירים והורשעו ברצח מדרגה שנייה, עבירה שעל פי החוק הקנדי שקולה לעבירת הריגה בישראל.
התוקפים > וורן גלוואצקי

וורן גלוואצקי נולד ב-1981 במדיסין הט, אלברטה. משפחתו עקרה ממקום למקום, ובסופו של דבר התגרשו ב-1996. האב התיישב בסופו של דבר בננאימו, עיר הנמצאת על האי ונקובר, וקצת לאחר מכן הקים קרוואן מגורים צפונית לסאניץ'. באותה שנה, האב התחתן עם אישה אמריקנית ועזב למקום מגוריה שבלאס וגאס, ווורן החליט להישאר בקראוון המשפחתי בקנדה.
בליל הרצח, הוא היה אחד מהשניים שהשתתפו בתקיפה השנייה שהובילה למותה של וירק. יחד עם קלי אלרד, הוא בעט בה והכה אותה בכל חלקי גופה, ואף עזר לאלרד לגרור את גופתה של וירק. על לקיחת חלק ברצח, הורשע גלוואצקי ב-1999 ברצח מדרגה שנייה ונידון למאסר עולם. כיוון שהיה עדיין קטין (גילו היה 16 בעת ביצוע המעשה), היה זכאי לבקש שחרור מוקדם 7 שנים לאחר תחילת מאסרו. בקשה שהגיש ב-2004 נדחתה. במהלך המאסר, הביע גלוואצקי חרטה על מעשיו ואף נפגש מספר פעמים עם בני משפחת וירק. לדבריו, אחד התהליכים שהביאו אותו להתחרט על הרצח הייתה גילוי זהותו כמטיס, בן תערובת של אירופאים לאינדיאנים ילידי המקום. בשימוע שנערך לו ב-2007, בה ביקש שחרור מוקדם בשעות היום בלבד (day parole), ניגש גלוואצקי לחבר השופטים וחיבק אותם, וניגש לחבק גם את בני משפחת וירק.
גלוואצקי שוחרר בשחרור מוקדם ביוני 2010.
התוקפים > קלי אלרד (קרי מריה סים)

קרי מריה סים נולדה כקלי אלרד באוגוסט 1982. היא הייתה בת 15 בעת ביצוע הרצח, ותוארה על ידי עדים רבים שנכחו בתקיפה בתור התוקפת האלימה והאגרסיבית מבין כולם. היא זו שהטיחה את ראשה של וירק ממושכות על עץ עד שאיבדה את הכרתה, והיא זו שבסופו של דבר הטביעה אותה למוות בנהר הסמוך. משפטה של אלרד ארך זמן רב, כאשר כתב האישום המקורי שהוגש ב-2000 נדחה בעקבות עתירה שהוגשה מצד ההגנה, לטובת משפט חוזר ב-2003. גם משפט חוזר זה ארך זמן רב ובמהלכו היא הספיקה להיות מעורבת בשנת 2004 בתקיפה של אישה מבוגרת בפארק ציבורי, אישום שהתווסף לכתב האישום המקורי על רצח וירק. ב-2005 הורשעה אלרד ברצח מדרגה שנייה ונידונה למאסר עולם.
אלרד אובחנה כסובלת מהפרעת אישיות אנטיסוציאלית, ובמהלך מאסרה אופיינה כאסירה אלימה ותוקפנית שנטתה להתפרצויות זעם. בעקבות כך נכנסה אלרד לשיקום. במהלך תקופת המאסר, נישאה אלרד לאסיר אחר, ובעקבות כך נקראה בשם קרי מריה סים. בשנת 2016 נולד ילד לבני הזוג סים.
בקשתה של סים לשחרור מוקדם ב-2016 נדחתה. שימוע שנערך לה שנה מאוחר יותר אישר את בקשתה החוזרת לשחרור יום, ובאוגוסט 2019 הוסרו מגבלות נוספות על שחרור היום שניתן לה. במהלכו על סים נאסר לצרוך אלכוהול, לעשן סמים, ונאסר עליה ליצור קשר עם גורמים אחרים המעורבים בפשע, או עם בני משפחת וירק.
לאחר הרצח

ספרה של רבקה גודפרוי, "מתחת לגשר" המתאר את הרצח, עובד לסרט קולנוע ב-2007, בעקבות התהודה מאחורי הטבח בווירג'יניה טק, שגם לו יש קשר לנושא הבריונות, ועד עצם היום הזה מציינים את מקרה הרצח של רינה וירק בבתי הספר בהקשר של מלחמה בבריונות והצקות בבית הספר. בנובמבר 2017, נערך בסאניץ' טקס זיכרון לציון 20 שנה ליום הרצח, בהשתתפות שר החינוך של מדינת קולומביה הבריטית, רוב פלמינג, ובו נשאו דברים כנגד אי-קבלת השונה, הצקות ובריונות.
אמה של וירק, סומאן, נפטרה בשנת 2018 לאחר שנחנקה למוות בעת אכילה. בת 58 הייתה במותה. נערכה לה הלוויה פרטית ביוזמת בנה, אמאן.
ראו גם

רצח ג'יימס בולג'ר
רצח דרק רוט
רצח אסף שטיירמן
הערות שוליים

↑  Yasmin Jiwani, Erasing Violence: The Story of Reena Virk, Canadian Woman Studies 19, 1999-09-01
↑  "Who was Reena Virk?" 1 April 1998, Saturday Night, 15 Vol. 113, No. 3
↑  Hughes, Roland (2018-06-24). "Obituary: The mother who forgave her daughter's killer" (באנגלית בריטית). נבדק ב-2019-12-18.
↑  CBC News Indepth: The murder of Reena Virk: A timeline, web.archive.org, ‏2004-11-24
↑  דו"ח הפתולוג כפי שפורסם באתר CBC (אורכב מ-2004)
1 2  Rebecca Godfrey on Small-Town Violence and the Evolution of True Crime, CrimeReads, ‏2019-06-26 (באנגלית)
↑  מטיס (Métis בצרפתית), הוא כינוי למי שאבותיו היו ממוצא מעורב של אירופאים ואינדיאנים ילידים. המונח מקבל ל"מסטיצו" באמריקה הלטינית
1 2  B.C. Teen Killer Seeks Day Parole 18 Years After Murder, HuffPost Canada, ‏2016-05-01 (באנגלית)
↑  Family of Reena Virk reacts to news of killer's prison pregnancy, www.cbc.ca
↑  The Canadian Press Updated: August 22, 2019, Reena Virk’s killer Kelly Ellard has day parole extended by six months | Vancouver Sun, ‏2019-08-22 (באנגלית)
↑  ריס ויתרספון תפיק סרט המבוסס על רצח בבית ספר, באתר הארץ, 15 במאי 2007
↑  ראו למשל כאן: מחזה שהופק בבית ספר תיכון באונטריו כשנושאו היה רצח הנערה, ובו צפו גם בני משפחתה של וירק.
↑  Dirk Meissner, The Canadian Press Updated: November 14, 2017, Memorial held for Victoria teen Reena Virk, murdered 20 years ago | Vancouver Sun, ‏2017-11-15 (באנגלית)
↑  Suman Virk, mother of teenaged murder victim Reena, dies in accident, vancouversun.com
ת'רל ביילי

| --- | --- |

ביילי, 1988
 לידה:  7 באפריל 1961 (בן 63) וושינגטון די. סי., ארצות הברית
 עמדה:  פאוור פורוורד
 גובה:  2.11 מטרים
 מספר:  41
 מכללה:  אוניברסיטת המדינה של קרוליינה הצפונית
 דראפט:  בחירה שביעית, 1983 יוטה ג'אז
 קבוצות כשחקן
 1983–1991 1991–1994 1994–1995 1995–1997 1997–1998 1998–1999:  יוטה ג'אז מינסוטה טימברוולבס פאניוניוס פלקנסטרו קאנטו אולימפיה מילאנו יוטה ג'אז
 הישגים כשחקן
 חמישיית הרוקיז של העונה ב-NBA‏ (1984) פרס האזרחות של ה-NBA‏ (1989) זכייה באליפות המכללות (1983)
ת'רל לי ביילי (באנגלית: Thurl Lee Bailey; נולד ב-7 באפריל 1961) הוא כדורסלן עבר אמריקאי, אשר שיחק באופן פעיל בין השנים 1983–1999. ב-12 עונותיו בליגת ה-NBA רשם ממוצעים כוללים של 12.8 נקודות, 5.1 ריבאונדים, 1.4 אסיסטים ו-1.2 חסימות למשחק.
קריירת מכללות

ביילי נולד וגדל בוושינגטון די. סי., ובין השנים 1979–1983 למד באוניברסיטת המדינה של קרוליינה הצפונית אשר בעיר ראלי. בעונת 1982/1983 הוביל את קבוצת הכדורסל של האוניברסיטה לזכייה השנייה בתולדותיה בטורניר אליפות המכללות, עם ממוצעים של 16.4 נקודות, 7.7 ריבאונדים ו-2.6 חסימות למשחק. במשחק הגמר גברה קבוצתו על אוניברסיטת יוסטון, אותה הובילו האקים אולאג'ואן וקלייד דרקסלר, הודות להטבעה בשנייה האחרונה של השחקן לורנזו צ'ארלס. בשנת 2016 הוזמנו כל חברי קבוצת האליפות לבית הלבן על ידי נשיא ארצות הברית ברק אובמה.
קריירה מקצועית

בדראפט ה-NBA‏ 1983 נלקח ביילי על ידי יוטה ג'אז בבחירה השביעית. בעונתו הראשונה ביוטה קלע 8.5 נקודות בממוצע למשחק, נבחר לחמישיית הרוקיז של העונה וסייע לקבוצה להעפיל לפלייאוף ה-NBA, לראשונה בתולדותיה. בעונת 1984/1985 שימש כשחקן חמישייה קבוע וקלע 15.8 נקודות למשחק, וב-6 העונות הבאות תפקד כמחליפו מהספסל של קארל מלון. בעונות 1987/1988 ו-1988/1989 קלע 19.6 ו-19.5 נקודות בממוצע למשחק, בהתאמה, ובשתיהן סיים במקום השני בהצבעות לפרס השחקן השישי של העונה (אחרי רוי טארפלי ואדי ג'ונסון, בהתאמה). בכל 8 עונותיו המלאות עם הג'אז העפילה הקבוצה לפלייאוף, אולם באף אחת מהן לא צלחה את הסיבוב השני.
בנובמבר 1991, לאחר מעט יותר מ-8 עונות ביוטה, נשלח ביילי בטרייד למינסוטה טימברוולבס בתמורה לטיירון קורבין. ב-3 עונותיו במינסוטה שימש בעיקר כשחקן ספסל, וקלע 8.8 נקודות בממוצע למשחק.
בקיץ 1994 עזב את ה-NBA ועבר לשחק עבור פאניוניוס מליגת העל היוונית, תחת המאמן דושאן איבקוביץ'. בין השנים 1995–1997 שיחק בפלקנסטרו קאנטו האיטלקית, ובעונת 1997/1998 שיחק באולימפיה מילאנו, אשר הפסידה בגמר גביע ספורטה מול ז'לגיריס קובנה.
לקראת עונת 1998/1999 המקוצרת חזר לשחק ביוטה ג'אז, וב-43 משחקיו בעונתו האחרונה בקריירה קלע 4.2 נקודות בממוצע למשחק.
הערות שוליים

↑  סטטיסטיקות הקריירה של ביילי ב-NBA, באתר basketball-reference.com
↑  סטטיסטיקות המכללות של ביילי, באתר sports-reference.com
↑  אוניברסיטת המדינה של קרוליינה הצפונית זוכה באליפות המכללות, באתר הניו יורק טיימס, 5 באפריל 1983
↑  קבוצת האליפות של NC סטייט מגשימה חלום, באתר הקבוצה, 28 באפריל 2016
↑  רשימת הנבחרים בדראפט 1983, באתר basketball-reference.com
↑  תוצאות ההצבעות לפרסי עונת 1987/1988, באתר basketball-reference.com
↑  תוצאות ההצבעות לפרסי עונת 1988/1989, באתר basketball-reference.com
↑  ביילי נשלח בטרייד למינסוטה, באתר deseret.com,‏ 26 בנובמבר 1991
↑  ביוגרפיה, באתר הרשמי של ביילי
| --- | --- |
בקרת זהויות :  LCCN: nr2002023616  MusicBrainz: 663bffc6-8089-4da3-82e1-08574e1dec6d  VIAF: 17159088   WorldCat (עם VIAF): 17159088
שניי גריימס

| --- | --- |

 לידה:  24 באוקטובר 1989 (בת 34) טורונטו, אונטריו, קנדה
 מדינה:  קנדה, ארצות הברית
 תקופת הפעילות:  מ-2004
 מקום לימודים:  Forest Hill Collegiate Institute 
 בן זוג:  ג'וש ביץ'
 מספר צאצאים:  2
 http://www.officialshenaegrimes.com/
 פרופיל ב-IMDb
 
שניי גריימס-ביץ' (באנגלית: Shenae Grimes-Beech; נולדה ב-24 באוקטובר 1989) היא שחקנית קנדית, אשר התפרסמה תחילה בשל תפקידה בתור דארסי אדוארדס בסדרת הנעורים "דגראסי: הדור הבא" (2004–2008) ולאחר מכן בתור אנני וילסון בסדרה "90210" (2008–2013), ולאחרונה בתור הבלשית ג'קלין "ג'קי" קופר בסדרה המשטרתית "חוקרות בשטח" (2018).
ביוגרפיה

שניי גריימס נולדה ב-24 באוקטובר 1989 בטורונטו, אונטריו, קנדה. יש לה שלושה אחים; איידן, ליאם ומאיה.
היא למדה תחילה בתיכון פורסט היל (אנ'), ולאחר מכן עברה ללמוד ב-"City Academy", בית ספר פרטי בשנתיים האחרונות שלה בתיכון. למדה באותו בית ספר יחד עם הראפר דרייק, מי שלימים כיכב לצדה בסדרה דגראסי - הדור הבא.
קריירה

בשנת 2004 הצטרפה לצוות השחקנים בעונה הרביעית של סדרת הנוער הקנדית "דגראסי - הדור הבא", כדארסי אדוורדס, ובשנת 2006 נהייתה לשחקנית ראשית בסדרה. ב-2008 היא עזבה את הסדרה ואת קנדה למען גילום הדמות אנני וילסון בסדרה האמריקאית של רשת CW ‏"90210", הספין אוף של "בברלי הילס 90210". כמו כן, בשנת 2008 הופיעה בסרטי הטלוויזיה "דמיין את זה" ברשת ABC Family ו"כוכבת בתיכון" בערוץ לייפטיים.
ב-2009 דורגה על ידי מגזין פיפל במקום הראשון ברשימת "הנשים היפות ביותר ללא איפור". בנוסף, הופיעה בקליפ לשיר "All You Did Was Save My Life" של להקת הרוק Our Lady Peace.
בשנת 2010 גריימס כתבה, שרה וערכה את הקליפ לשירה "my self and I", בו מופיע ראיין אגולד ששיחק לצדה ב-90210. כמו כן הופיעה בווידאו קליפ של פרדי וונג, "Gun Size Matters".
ב-2011 הופיעה בסרט האימה "צעקה 4", ולקחה שישה שבועות התמחות במגזין Teen Vogue, שפועל בניו יורק. סיפרה שתמיד חלמה להיות עורכת מגזין אופנה.
ביימה את הקליפ לשיר "?Are You Happy Now" היוצא נגד בריונות.
בשנת 2013 כיכבה בתפקיד הראשי בסרט "Sugar", העוסק בחייה של דוגמנית המתגוררת בלוס אנג'לס.
בשנת 2018 כיכבה בתפקיד הראשי בתור הבלשית  ג'קלין "ג'קי" קופר בסדרת הדרמה המשטרתית "חוקרות בשטח" מבית רשת הטלוויזיה הקנדית CTV.
חיים אישיים

במאי 2012 גריימס החלה לצאת עם הדוגמן והמוזיקאי האנגלי ג'וש ביץ׳ (אנ'). בדצמבר 2012, הודיעה גריימס שהיא וביץ' מאורסים. הם נישאו ב-10 במאי 2013 בעיירה אשפורד אנ'), קנט, אנגליה. בתם הראשונה נולדה בספטמבר 2018. בנם השני, נולד באוגוסט 2021.
ב-20 בדצמבר 2019, גריימס הודיעה בעמוד האינסטגרם שלה שהיא הפכה לאזרחית אמריקאית, וכעת היא מחזיקה באזרחות קנדית-אמריקאית כפולה. גריימס היא אתאיסטית.
שהתה ביפן בזמן שהתרחשו שם צונאמי ורעידות אדמה. בעקבות האירועים היא החלה בקמפיין Spread The Heart שמטרתו לתמוך בשורדי רעידת האדמה והצונאמי בסנדאי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | Dead like Me: Life After Death | ג'ניפר הארדיק |  |
| 2011 | צעקה 4 | טרודי |  |
| 2013 | אמפייר סטייט | אלני |  |
| 2013 | Sugar | שוגר |  |
| 2017 | Blood Honey | ג'ניבל היט |  |
| 2018 | The Rake | אשלי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004–2008 | דגראסי: הדור הבא (אנ') | דארסי אדוארדס | תפקיד חוזר (עונות 5-4) תפקיד ראשי (עונות 7-6) תפקיד אורח (עונה 8): 60 פרקים |
| 2005 | Shania: A Life in Eight Albums | שאניה טוויין הצעירה | סרט טלוויזיה של CBC |
| 2005 | קווין היל | קייטי לוסמן | פרק: "Sacrificial Lambs" |
| 2005–2007 | החיים על פי סיידי | ארדן אלקוט | 15 פרקים |
| 2006 | 72 Hours: True Crime | נערה מתבגרת | פרק: "Lust" |
| 2007 | The Latest Buzz | רבקה הארפר | פרק: "The Extreme Issue" |
| 2008–2013 | 90210 | אנני וילסון | תפקיד ראשי (5 עונות); 114 פרקים |
| 2008 | דמיין את זה | קאיין | סרט טלוויזיה של ABC Family |
| 2008 | True Confessions of a Hollywood Starlet | מריסה דהל | סרט טלוויזיה של Lifetime |
| 2009 | Overruled! | אבי | פרק: "Style Conscience" |
| 2014 | The Hazing Secret | מייגן האריס | סרט טלוויזיה של Lifetime |
| 2015 | Christmas Incorporated | ריילי | סרט טלוויזיה של הולמרק |
| 2016 | Sandra Brown's White Hot | סייר הויל | סרט טלוויזיה של הולמרק |
| 2016 | Date with Love | אלכס אלן | סרט טלוויזיה של הולמרק |
| 2016 | Newlywed and Dead | כריסטין | סרט טלוויזיה של Lifetime |
| 2017 | The Mechanics of Love | מאטי דופרי | סרט טלוויזיה של UPtv |
| 2017 | איי זומבי | פייפר | פרק: "Dirt Nap Time" |
| 2018 | חוקרות בשטח | ג'קלין "ג'קי" קופר | תפקיד ראשי; 10 פרקים |
| 2022 | When I Think of Christmas | שרה | סרט טלוויזיה של הולמרק |
| 2023 | Time For Her To Come Home For Christmas | קרלי | סרט טלוויזיה של הולמרק |
גריימס לצד ג'סיקה סטרוף
שמיים (עמים)

פיזור השפות השמיות
השֵׁמִיִים, עמים שמיים או תרבויות שֵׁמִיוֹת הוא כינוי מיושן לקבוצת מוצאות אתניות, תרבותיות, או "גזעיות" (מושג-כזב). המינוח כיום אינו בשימוש ברובו למעט הקבוצה "שפות שמיות" בתחום הבלשנות. בארכאולוגיה, המונח משמש לעיתים באופן לא-רשמי כסוג של קיצור לעמים קדומים דוברי הלשונות השמיות.
בשנות ה-70 של המאה ה-18, השתמשו במונח זה חברי בית הספר להיסטוריה של גטינגן (אנ'). בהתבסס על קבוצת העמים המתייחסים לפי המקרא לשֵם, בנו של נח, יחד עם המונחים המקבילים – חמים ויפתים. המונח התפרסם בזכות אוגוסט לודוויג פון שלצר (von Schlözer) ב"ספר העזר לספרות המקרא", אשר יצא בשנת 1781.
במהלך היסטורית המונחים השמיים נטבע גם אחד לתיאור "גזע" ספציפי ("הגזע השמי") אל מול הגזע הארי – אך שנים רבות שימוש זה נחשב שגוי לחלוטין מבחינת הקהילייה המדעית.
גזע שמי

המונח שמי במובן "גזע" נטבע על ידי חברי "בית הספר להיסטוריה של גטינגן" בתחילת שנות ה-1770. חברים אחרים בבית הספר להיסטוריה של גטינגן טבעו את המונח הנפרד "קווקזי" בשנות ה-80 של המאה ה-19. מונחים אלה שימשו ופותחו על ידי חוקרים רבים אחרים במהלך המאה הבאה.
הניסיון לחבר בין התפתחות השפות לבין היסטוריה של עמים הוביל לפעמים לאנטישמיות גזעית מוקדמת. אנתרופולוגים של המאה ה-19 כמו ארנסט רנן התאימו קבוצות לשוניות עם אתניות ותרבות, ופנו לאנקדוטות, למדע ולפולקלור במאמצים שלהם להגדיר "אופי גזעי".  רנן מבחין בין הגזע ההודו־אירופי "העליון" ל"גזע השמי" "הנחות", והביע דעות קדומות וקביעות לא מדעיות לגבי היהודים. הבחנות אלה היוו התפתחות מוקדמת של תורת הגזע.
המונח אנטישמיות עצמו, נטבע לראשונה ככל הנראה על ידי מוריץ שטיינשניידר כביקורת על כתבי רנן.
בתחילת המאה ה-20, הסיווגים הפסבדו-מדעיים (מדע-כזב) של קרלטון ס. קון (אנ') כללו את העמים השמיים ב"גזע הקווקזי" (אנ'), כדומים במראהם לעמים ההודו-אירופיים, הצפון-מערביים הקווקזיים ודוברי קארטוולית. בשל השזירה של לימודי שפה ולימודי תרבות, המונח יושם גם על הדתות (השמיות והאברהמיות הקדומות) והאתניות של תרבויות שונות הקשורות בתפוצה גאוגרפית ולשונית.
עם השנים הגיעו חוקרים למסקנה כי קבוצת העמים הדוברים שפות שמיות כוללת עמים רבים, כגון: היהודים, הערבים, המלטזים והחבשים והם אינם גזע במובן האנתרופולוגי או הגנטי, שכן יש קרבה גנטית הדוקה יותר בין דוברי שפות שמיות מערביות ומזרחיות, לבין עמים שכנים לא דוברי שפות שמיות, מאשר בינם לבין דוברי שפות שמיות דרומיות.
גזע שמי > מוצא אתני משותף

הקרבה בין הלשונות השמיות מוסברת בכך בשל קרבתם הגאוגרפית המשותפת והקדומה וכן ממקורות עתיקים אחרים - המכנסים מוצאות אתניים אלו יחדיו. בעבר נעשה חיפוש בתעודות לשפה שכונתה פרוטו-שמית – שפה קדומה אשר לדעת החוקרים התפתחו ממנה כל השפות השמיות – אך לא נמצאה כל תעודה כזאת. שפה זו ניתנת לשחזור במידת מה רק באמצעים בלשניים. ההסבר שניתן היה ששפה זו היא קדומה לתקופת התעודות הכתובות, שעל פיה נודעה קבוצת שפות זאת. המחקר בנושא גילוי המולדת של השמיים החל בשנות ה-70 של המאה ה-19, ובמהלכו הועלו מספר הערכות למוצאם של השמיים:
בבל – על בסיס תפוצת כינויים משותפים לבעלי חיים או גידולים מוגדרים כגון גמל או תמר.
צפון סוריה ואזור הפרת – על בסיס מולדת האמורים.
חצי האי ערב – בהנחה שהשפה הערבית הקלאסית היא הדומה ביותר לשפה הפרוטו–שמית, וכן בהנחה שהעמים השמיים עברו ליישובי קבע לאחר חיי הנוודות ומקור הנוודים הוא מאזור זה.
צפון אפריקה – על בסיס הקרבה בין השפות השמיות לשפות החֶמיות.
שלל ההנחות הללו לא התקבלו במלואן, ולא ניתן לקבוע במדויק את מוצא העמים הדוברים שפות שמיות אם בכלל יש מוצא משותף כזה.